| Arola |
| --- |
| Arola amosando os sifóns. |
| Clasificación científica |
| 

|  |  |
| --- | --- |
| Reino: | Animalia |
| Filo: | Mollusca |
| Clase: | Bivalvia |
| Orde: | Veneroida |
| Familia: | Mactridae |
| Xénero: | *Lutraria* |
| Especie: | ***L. lutraria*** |

 |
| Nome binomial |
| '**Lutraria lutraria'**(Linnaeus, 1758)  |
| Sinonimia |
| * *Chama magna* da Costa, 1778
* *Lutraria elliptica* Lamarck, 1801
* *Lutraria elliptica var. latior* Philippi, 1844
* *Lutraria lutraria var. panormensis* Gregorio, 1885
* *Lutraria solida* Philippi, 1851
* *Lutraria vulgaris* Fleming, 1828

* *Mya lutraria* Linnaeus, 1758 (basionym)
 |

A **arola** ou **mexarela** (*Lutraria lutraria*, Linnaeus 1758) é un molusco bivalvo pertencente á familia dos máctridos (Mactridae), de tamaño relativamente grande. Existe outra especie semellante, a *Lutraria magna*, que se caracteriza pola marxe dorsal curvada cara a dentro, e cuncha máis robusta e de cor parda sucia. Non adoita superar os 10 cm de lonxitude.

Descrición
----------

A cuncha é de perfil elíptico, cuns 13 cm de lonxitude e unha anchura duns 5–6 cm. As valvas non pechan polos extremos, deixando certa separación. A cor habitual é branca ou amarelenta, pero o periostraco é dun castaño escuro. Polo interior é branca coa marca do seo paleal ben visible. Presenta unha liñas de crecemento concéntricas moi finas.

Na valva dereita hai dous dentes cardinais e outro lateral; a esquerda ten dous cardinais e dous laterais.

Os sifóns son notablemente longos e fortes.

Hábitat e bioloxía
------------------

Vive sobre fondos de area, limo ou grava, ata uns 100 metros de profundidade. Distribúese pola costa leste do Atlántico, desde Noruega ata o sur de África.

Aproveitamento pesqueiro e comercial
------------------------------------

Cuncha da arola (interior á esquerda, exterior á dereita)
A arola é un molusco comestible pero tan pouco apreciada que non se practica a captura desta especie. Cando se pesca, dedícase exclusivamente á conserva.

Rosa Ramonell achega o dato histórico de que os romanos incluían arolas nos seus banquetes.

A arola en Galicia
------------------

Ríos Panisse recolleu para esta especie a seguinte sinonimia: *ameixola da lama*, *navallón* (porque lembra á navalla) e *zapatela*, ademais de *mexarela*, *mexona*, *mixela* ou *mixota*, nomes estes debidos ós fortes chorros de auga que expulsa polos sifóns.

Eladio Rodríguez recolle a locución *Vaite á arola*, fórmula de desentendemento que expulsa a alguén molesto.

Notas
-----

1. ↑  World Register of Marine Species
2. ↑  Definición de Arola no *Dicionario de Galego* de Ir Indo e a Xunta de Galicia.
3. ↑  Definicións no *Dicionario da Real Academia Galega* e no Portal das Palabras para *arola*.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Arola*** |

### Bibliografía

* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.
* RODRÍGUEZ GONZÁLEZ, Eladio: *Diccionario enciclopédico gallego-castellano*. Galaxia, Vigo 1958-1961.

### Outros artigos

* Lista de bivalvos de Galicia

|  |  |
| --- | --- |
| Control de autoridades | 
* Wd: Q2472974
* MAG: 2780928182

 |

|  |  |
| --- | --- |
| Identificadores taxonómicos | 
* Dyntaxa: 6009623
* EUNIS: 60295
* Fossilworks: 143254
* GBIF: 2286416
* iNaturalist: 469345
* IRMNG: 11056371
* ITIS: 80977
* NBN: NBNSYS0000176300
* NCBI: 457845
* SeaLifeBase: 47858
* Soortenregister: 137253
* TAXREF: 64540
* WoRMS: 140295

 |

|  |  |
| --- | --- |
| Identificadores | 
* UMLS: C2287208

 |